CELEX: 62012CN0277
Language: da
Date: 2012-06-01 00:00:00
Title: Sag C-277/12: Anmodning om præjudiciel afgørelse indgivet af Augstākās tiesas Senāts (Letland) den 1. juni 2012 — Vitālijs Drozdovs, ved sin værge Valentīna Balakireva mod AAS »Baltikums«

4.8.2012   
            
            
               DA
            
            
               Den Europæiske Unions Tidende
            
            
               C 235/10
            
         Anmodning om præjudiciel afgørelse indgivet af Augstākās tiesas Senāts (Letland) den 1. juni 2012 — Vitālijs Drozdovs, ved sin værge Valentīna Balakireva mod AAS »Baltikums«
   (Sag C-277/12)
   2012/C 235/18
   Processprog: lettisk
   
      Den forelæggende ret
   
   Augstākās tiesas Senāts
   
      Parter i hovedsagen
   
   
      Sagsøger: Vitālijs Drozdovs, ved sin værge Valentīna Balakireva
   
      Sagsøgt: AAS »Baltikums«
   
      Præjudicielle spørgsmål
   
   
               1)
            
            
               Er erstatning for ikke-økonomisk skade indregnet i det beløb, der skal dække personskade i medfør af artikel 3 i Rådets første direktiv 72/166/EØF (1) af 24. april 1972 om indbyrdes tilnærmelse af medlemsstaternes lovgivning om ansvarsforsikring for motorkøretøjer og kontrollen med forsikringspligtens overholdelse og artikel 1 og 2 i andet direktiv 84/5/EØF (2) af 30. december 1983 om indbyrdes tilnærmelse af medlemsstaternes lovgivning om ansvarsforsikring for motorkøretøjer?
            
         
               2)
            
            
               Såfremt første spørgsmål besvares bekræftende, skal artikel 3 i Rådets første direktiv 72/166/EØF af 24. april 1972 om indbyrdes tilnærmelse af medlemsstaternes lovgivning om ansvarsforsikring for motorkøretøjer og kontrollen med forsikringspligtens overholdelse og artikel 1 og 2 i andet direktiv 84/5/EØF af 30. december 1983 om indbyrdes tilnærmelse af medlemsstaternes lovgivning om ansvarsforsikring for motorkøretøjer da fortolkes således, at disse bestemmelser er til hinder for en regel i en medlemsstat, hvorefter det eksisterende erstatningsansvar i den pågældende medlemsstat begrænses — dvs. maksimumsbeløbet for erstatning for ikke-økonomisk skade — ved at fastsætte en beløbsgrænse, som er væsentligt lavere end den i direktiverne og den nationale lovgivning fastsatte beløbsgrænse for så vidt angår forsikringsselskabers ansvar?
            
         
      (1)  EFT L 103, s. 1.
   
      (2)  EFT L 8, s. 17.